PREDKLADACIA SPRÁVA

Návrh Vyhlášky Úradu pre reguláciu elektronických komunikácií a poštových služieb z  .... 2026, ktorou sa mení a dopĺňa vyhláška Úradu pre reguláciu elektronických komunikácií a poštových služieb č. 286/2022 Z. z.  o národnom číslovacom pláne v znení vyhlášky č. 98/2023 Z. z. (ďalej len “návrh vyhlášky”) sa predkladá podľa § 54 ods. 14 zákona č. 452/2021 Z. z. o elektronických komunikáciách v znení neskorších predpisov (ďalej len „zákon o elektronických komunikáciách“).
Podľa § 54 ods. 14 zákona o elektronických komunikáciách  národný číslovací plán ustanoví všeobecne záväzný právny predpis, ktorý vydá úrad.. 
Z dôvodu zabezpečenia efektívneho využívania číslovacích zdrojov predkladateľ upravuje doposiaľ neupravené podrobnosti pri prideľovaní blokov čísel, ktoré boli odobraté, bolo zrušené individuálne povolenie na ich používanie, alebo ak individuálne povolenie na ich používanie stratilo platnosť podľa zákona o elektronických komunikáciách. Cieľom predloženého návrhu je zabezpečiť kontinuitu využívania číslovacích zdrojov pridelených koncovým užívateľom ako aj zabezpečenie ich práv súvisiacich s právom prenosu čísla v návrhom ustanovených situáciách.
Vyhláška nebola predmetom vnútrokomunitárneho pripomienkového konania.

